Általános munkaköri leírás

	1. A munkakör megnevezése:
       komplex kocsirendező

	2. Munkakör FEOR száma:

              


	3. A munkakör célja:

A vasúti árufuvarozásra vonatkozó jogszabályokban előírt feltételek betartásával a fuvaroztatók színvonalas kiszolgálása. A vonatok rendezése és összeállítása, a vonatfelvétele ezzel biztosítva az adatrögzítést, és a közlekedő vonatok biztonságos közlekedtetését. 


	4. Fő feladatok és a feladatok végeredménye:

1) Visszaigazolja a fuvaroztató megrendelését, igazolja a belföldi és nemzetközi küldemények felvételét a fuvarlevélen. Eltérések, esetén, a jogosultságának megfelelő adatokat módosítja, jogosultsági körébe nem tartozó módosítások elvégzésére pedig értesíti az arra illetékes árufuvarozási munkatársat, vagy SZIR–felügyelet munkatársát kéri fel.

2) Az árufuvarozáshoz kapcsolódó nyomtatványokat hitelesen vezeti a kapcsolódó informatikai rendszerben a pontos adat rögzítés érdekében, elkészíti a vonatterhelési kimutatást.
3) A vasúti küldemények feladásával kapcsolatos tevékenységek elvégzése, a kocsi megrendelés elfogadásától a rakott kocsik visszavételéig, és az érkező küldeményekkel kapcsolatos tevékenységek elvégzése az üres kocsik visszavételéig.

4) Elvégzi a vasúti járművek mérlegelését, kezeli a kézi állítású raksúlyváltót. vizsgálja a kocsizárak meglétét és épségét, és intézkedik a hiányosságok megszüntetésére. 

5) Ellenőrzi a kocsi, illetve a rakomány állapotát és az áruk rakodására és fuvarozására vonatkozó szabályok betartását. Megteszi a szükséges intézkedéseket a rakományigazítások szabályszerű elvégzése érdekében.
6) A vonat felvétele vagy átvétele közben egyezteti a fuvarlevelek adatait a kocsin található adatokkal, szemrevételezéssel kocsivizsgálatot végez, és intézkedik a hiányosságok megszüntetésére.

7) Vizsgálja a vonatfelvétel során a vonat összeállítás helyességét. Helytelen besorozás esetén intézkedik a hiányosság megszüntetésére. Ellenőrzi a vonat terhelését, hosszát, megfékezettségét, hogy megfelelnek-e a továbbíthatóság követelményeinek. 

8) A helyszínen végzi a tolatási tevékenységgel kapcsolatos feladatokat: a vasúti járművek megfelelő helyen történő szét, és összekapcsolását, az elegyrendezési feladatokat, jelzést ad, váltót állít, kezeli és ellenőrzi a védelmi berendezéseket, illetve szükség esetén végzi az útátjárók fedezését.  




	5. Dimenziók

Dimenzió nélküli munkakör. 
 


	6. A munkakörbe tartozó feladatok alapján végzett tevékenység jellege:

Működtető és végrehajtói tevékenység.  


	7. A munkakör betöltéséhez szükséges tudás, gyakorlat, kompetenciák:

Tudás:

Szakképzettség, szaktudás, nyelvtudás:

· középfokú  végzettség
· raktárnoki vizsga

· vonat fel és átvevői vizsga,

· kocsirendezői vizsga

· SZIR végfelhasználói vizsga.

· munkavédelmi vizsga

· helyismereti vizsga

ismeretek: 

· irodai számítástechnikai alkalmazások felhasználói szintű ismerete.

A részére előírt forgalmi és egyéb utasítások ismerete. (Képzési Utasítás szerint) 


Gyakorlat:

Szakmai/vezetői gyakorlat

- a vizsgák megszerzése után 10 felügyelet alatt eltöltött szolgálat
Viselkedési jellemzők: 

· kommunikációs- és kapcsolatteremtési készség,

· ügyfélközpontúság,

· pontosság,

· szabálykövető magatartás.




	8. Munkakörülmények: 

Normál, irodai számítógépes munkakörnyezet, és szabadban a vágányok és vonatok közötti, fizikai munkavégzés, szélsőséges időjárási viszonyok között is.


	9. A munkakör összefüggései – a munkaköri kapcsolatok jellemzői:

a.) Irányítási jellemzők:

· felettes: Területi Üzemeltetési Központ Vezető

· beosztottak: nincs

b.) A munkakör kerete és határai:

A hatályos jogszabályok, utasítások keretei között, a vezető közvetlen irányítása és ellenőrzése melletti munkavégzés.

c.) Kapcsolatok:

· belső: 

· tolatásvezető
· mozdonyvezető

· külső:

· ügyfelek

· hatóságok

· MÁV Zrt. kapcsolódó szervezeteinek munkatársai

· mozdonyvezető




